# data[].attributes.headline
Tα μελομακάρονα της Νεφέλης!!

# data[].attributes.subject
Tα μελομακάρονα της Νεφέλης!!

# data[].attributes.body
Συστατικα

Για το σιρόπι

500 γρ. νερό

800 γρ. κρυσταλλική ζάχαρη

150 γρ. μέλι

3 στικ κανέλα

3 γαρίφαλα ολόκληρα

1 πορτοκάλι, κομμένο στη μέση

Μείγμα 1

400 γρ. χυμό πορτοκαλιού

400 γρ. σπορέλαιο

180 γρ. ελαιόλαδο

50 γρ. άχνη ζάχαρη

1/2 κ.γ. τριμμένο γαρίφαλο

2-3 κ.γ. κανέλα

1/4 κ.γ. τριμμένο μοσχοκάρυδο

1 κ.γ. μαγειρική σόδα

ξύσμα πορτοκαλιού, από 2 πορτοκάλια

Μείγμα 2

1 κιλό αλεύρι γ.ο.χ.

200 γρ. σιμιγδάλι, ψιλό

Για το σερβίρισμα

μέλι

καρύδια

Μέθοδος εκτέλεσης
Τοποθετούμε ένα κατσαρολάκι στη φωτιά, ρίχνουμε όλα τα υλικά εκτός από το μέλι, και αφήνουμε να πάρουν βράση.

Αποσύρουμε από τη φωτιά και προσθέτουμε το μέλι.

Ανακατεύουμε και αφήνουμε το σιρόπι να κρυώσει.

Για τα μελομακάρονα

Προθερμαίνουμε τον φούρνο στους 190οC στον αέρα.

Ρίχνουμε όλα τα υλικά του μείγματος 1 σε ένα μεγάλο μπολ και ανακατεύουμε με ένα σύρμα χειρός.

Σε ένα δεύτερο μπολ ανακατεύουμε τα υλικά του μείγματος 2.

Προσθέτουμε το μείγμα με τα υγρά συστατικά στο μείγμα με τα στερεά και ανακατεύουμε πολύ απαλά με τα χέρια, για πολύ λίγο (το πολύ για 10 δευτερόλεπτα) για να μην κόψει το μείγμα.

Πλάθουμε τα μελομακάρονα σε ομοιόμορφο σχήμα (3-4 εκ. διάμετρο, 30 γρ. το κάθε ένα) και ψήνουμε για περίπου 20-25 λεπτά μέχρι να γίνουν τραγανά και να πάρουν ωραίο χρώμα.

Μόλις είναι έτοιμα, ρίχνουμε τα καυτά μελομακάρονα στο κρύο σιρόπι και αφήνουμε για 10-15 δευτερόλεπτα.

Σουρώνουμε και τα πασπαλίζουμε με μέλι και καρύδια.

# data[].attributes.headline
Τα μελομακάρονα της Έλενας!

# data[].attributes.subject
Τα μελομακάρονα της Έλενας!

# data[].attributes.body
ΕΛΕΝΑ ΠΑΛΛΙΔΗ πριν από 1 λεπτό

Υλικά

40 Τεμάχια

Για το Σιρόπι

600 ml νερό

500 γρ ζάχαρη

1 φλούδα πορτοκαλιού

5-6 γαρίφαλα

1 ξυλαράκι κανέλα

100 γρ μέλι

Για τα Μελομακάρονα

150 γρ ζάχαρη

300 ml ελαιόλαδο

200 ml χυμό πορτοκαλιού

½ κουταλάκι σόδα

Ξύσμα από 1 πορτοκάλι

1 κουταλάκι κανέλα

½ κουταλάκι γαρίφαλο

30 ml κονιάκ

Περίπου 800 γρ αλεύρι γ.ο.χ.

1 μπέικιν

Καρύδια

Εκτέλεση

Ξεκινάμε φτιάχνοντας το σιρόπι. Βάζουμε όλα τα υλικά για το σιρόπι, εκτός από το μέλι, να βράσουν για 5 λεπτά περίπου. Κατόπιν, κατεβάζουμε από την φωτιά και ενσωματώνουμε το μέλι.

Συνεχίζουμε για να φτιάξουμε την ζύμη για τα μελομακάρονα. Διαλύουμε την ζάχαρη στο λάδι σε ένα μπολ. Έπειτα, στον χυμό πορτοκαλιού βάζουμε την σόδα και ανακατεύουμε να αφρίσουν.

Κατόπιν, βάζουμε το μείγμα του χυμού στο μείγμα του λαδιού και αρωματίζουμε με το ξύσμα πορτοκαλιού, την κανέλα και το γαρίφαλο.

Στην συνέχεια, ενσωματώνουμε το αλεύρι και το μπέικιν παουντερ και ανακατεύουμε μέχρι να δημιουργηθεί η ζύμη για τα μελομακάρονα.

Συνεχίζουμε και πλάθουμε μελομακάρονα και τα τρυπάμε με ένα πιρούνι, όπως φαίνεται και στο βίντεο παρακάτω.

Τα τοποθετούμε σε ένα ταψί με αντικολλητικό χαρτί και ψήνουμε στους 170 βαθμούς Κελσίου, στις αντιστάσεις, μέχρι να ροδίσουν.

Όταν είναι έτοιμα, σιροπιάζουμε τα χλιαρά μελομακάρονα στο κρύο σιρόπι.Για καλύτερο αποτέλεσμα τα αφήνουμε για 12 ώρες πριν τα καταναλώσουμε.

Τέλος, σερβίρουμε τα μελομακάρονα με χοντροκομμένα καρύδια.

Έτοιμα τα μελομακάρονα μας! Καλές γιορτές με υγεία! Και του χρόνου!

# data[].attributes.headline
Σοκολατένια μελομακάρονα της Έλενας!

# data[].attributes.subject
Σοκολατένια μελομακάρονα της Έλενας!

# data[].attributes.body
Συστατικά

Για το σιρόπι:

250 μλ νερό

350 γρ ζάχαρη λευκή κρυσταλλική

2 ξυλάκια κανέλας

60 γρ μέλι ανθέων

1 πορτοκάλι κομμένο στα τέσσερα

Για τη ζύμη και το σερβίρισμα:

200 μλ φρεσκοστυμμένος χυμός πορτοκαλιού (4-5 πορτοκάλια)

ξύσμα από 2 πορτοκάλια

250 μλ ελαιόλαδο

30 γρ ανάλατο βούτυρο, λιωμένο

600 γρ αλεύρι γ.ο.χ.

25 γρ ζάχαρη άχνη

¼ κτγ μαγειρική σόδα

½ κτγ κανέλα

¼ κτγ γαρύφαλλο

¼ κτγ μοσχοκάρυδο

40 γρ καρύδια ψιλοκομμένα

500 γρ κουβερτούρα κλασική ΙΟΝ

30 γρ ελαιόλαδο

Μέθοδος

Για το σιρόπι:

1. Βάζουμε όλα τα υλικά σε μια κατσαρόλα και τα ζεσταίνουμε.

2. Μόλις το μείγμα βράσει και η ζάχαρη έχει διαλυθεί, αποσύρουμε από τη φωτιά και αφήνουμε το σιρόπι να κρυώσει καλά.

Για τη γέμιση:

1. Σε ένα μεγάλο μπολ, ζυγίζουμε τον χυμό, το λάδι, το βούτυρο και το ξύσμα και τα ανακατεύουμε.

2. Σε ένα δεύτερο μπολ, ζυγίζουμε το αλεύρι.

3. Προσθέτουμε την άχνη, τη σόδα, την κανέλα, το γαρύφαλλο και το μοσχοκάρυδο και ανακατεύουμε με έναν αυγοδάρτη.

4. Ρίχνουμε σταδιακά το μείγμα του δεύτερου μπολ στο πρώτο και ανακατεύουμε με τα χέρια μας, ώσπου να έχουμε μια μαλακή ζύμη.

5. Στρώνουμε ένα ταψί με αντικολλητικό χαρτί.

6. Πλάθουμε τα μελομακάρονα και τα τοποθετούμε στο ταψί.

7. Με ένα πιρούνι, χαράσσουμε την επιφάνειά τους σταυρωτά.

8. Ψήνουμε τα μελομακάρονα σε προθερμασμένο φούρνο στους 170 βαθμούς, για περίπου 35-40’ (ανάλογα με το μέγεθός τους), ώσπου να πάρουν χρώμα.

9. Βγάζουμε τα μελομακάρονα από τον φούρνο και αμέσως, καυτά όπως είναι, τα βυθίζουμε στο κρύο σιρόπι. Τα αφήνουμε να τραβήξουν σιρόπι για 20’, τα γυρίζουμε πλευρά και τα αφήνουμε για άλλα 20’. Τα αφαιρούμε με μια τρυπητή κουτάλα και τα τοποθετούμε σε μια πιατέλα.

10. Όταν τελειώσουμε το σιρόπιασμα, λιώνουμε τη σοκολάτα σε μπεν μαρί ή στα μικροκύματα.

11. Ανακατεύουμε μέσα το ελαιόλαδο.

12. Βυθίζουμε τα μελομακάρονα μέσα στη σοκολάτα, τα τινάζουμε να φύγει η περιττή ποσότητα και τα τοποθετούμε σε ένα ταψί στρωμένο με αντικολλητικό χαρτί.

13. Πασπαλίζουμε με το τριμμένο καρύδι και μόλις στερεοποιηθεί η σοκολάτα, σερβίρουμε.

14. Φυλάμε τα μελομακάρονα που περίσσεψαν μέσα σε δοχείο που κλείνει αεροστεγώς, εκτός ψυγείου.

# data[].attributes.headline
Οι κουραμπιέδες της Έλενας!

# data[].attributes.subject
Οι κουραμπιέδες της Έλενας!

# data[].attributes.body
Υλικά

Κομμάτια: 50-60

500 γρ. (2 κούπες) βούτυρο αιγοπρόβειο, στο βαζάκι

1 κούπα ζάχαρη άχνη

2 κρόκοι αυγών

100 ml (1/2 κούπα) κονιάκ

1/4 κουτ. γλυκού γαρίφαλο σε σκόνη

2 κούπες αμύγδαλα, καβουρδισμένα στους 170°C για 6-8 λεπτά, χοντροσπασμένα, σε θερμοκρασία δωματίου

1.000 γρ. (9 γεμάτες κούπες) αλεύρι για όλες τις χρήσεις

1 κουτ. σούπας μπέικιν πάουντερ

1 κάψουλα βανιλίνη

Για την επικάλυψη

500 γρ. (4 κούπες) ζάχαρη άχνη

λίγο ανθόνερο, για το ράντισμα

Διαδικασία

1. Για τους παραδοσιακούς κουραμπιέδες , ρίχνουμε στον κάδο του μίξερ το βούτυρο και το χτυπάμε με το φτερό, σε μέτρια προς δυνατή φωτιά, μέχρι να αφρατέψει και να γίνει λείο.

2. Προσθέτουμε την άχνη και χτυπάμε αρχικά σε χαμηλή ταχύτητα, μέχρι να ενωθεί με το βούτυρο, και στη συνέχεια σε σχετικά δυνατή για 15 λεπτά ή και περισσότερο, μέχρι να φτιάξουμε μια ωραία, λεία και πυκνή κρέμα.

3. Μετριάζουμε την ταχύτητα και προσθέτουμε τους κρόκους, έναν έναν, χτυπώντας καλά μετά από κάθε προσθήκη. Στη συνέχεια ρίχνουμε διαδοχικά το κονιάκ, το γαρίφαλο και τα αμύγδαλα, χτυπώντας καλά μετά από κάθε προσθήκη.

4. Προσθέτουμε σταδιακά το αλεύρι με το μπέικιν πάουντερ και τη βανιλίνη και χτυπάμε μέχρι να φτιάξουμε ένα ζυμάρι μαλακό και ιδιαίτερα εύπλαστο.

5. Πλάθουμε περίπου 50-60 κουραμπιέδες στρογγυλούς ή με το κλασικό μακρουλό σχήμα σαν μισοφέγγαρο και τους αραδιάζουμε σε λαμαρίνα ή στο μεγάλο ταψί του φούρνου, στρωμένο με λαδόκολλα.

6. Για τους κουραμπιέδες, προθερμαίνουμε το φούρνο και ψήνουμε στους 200°C για 20-25 λεπτά, μέχρι να πάρουν απαλό χρώμα. Αν δεν χωράνε όλοι οι κουραμπιέδες στο ταψί, τους ψήνουμε σε δύο ή περισσότερες δόσεις.

Επικάλυψη

1. Ξεφουρνίζουμε τους κουραμπιέδες, τους αφήνουμε να κρυώσουν και τους ραντίζουμε με το ανθόνερο.

2. Τυλίγουμε τους κουραμπιέδες στην άχνη και τους τακτοποιούμε όμορφα σε πιατέλα, σε στρώσεις, πασπαλίζοντας κάθε στρώση με κοσκινισμένη άχνη. Διατηρούνται για καιρό σε αεροστεγές δοχείο.

# data[].attributes.headline
Τα Χριστουγεννιατικα μπισκότα της Συμελας 

# data[].attributes.subject
Τα Χριστουγεννιατικα μπισκότα της Συμελας 

# data[].attributes.body
Υλικά

250 γρ βούτυρο

200 γρ ζάχαρη

1 αυγό

1 πρέζα αλάτι

1 βανηλια

500 γρ αλεύρι

Εκτέλεση

Σε ένα μπολ βάζουμε το βούτυρο σε θερμοκρασία δωματίου , την ζάχαρη, αλάτι, τη βανίλια το αυγο,το αλεύρι, ανακατεύουμε όλα τα υλικά και πλάθουμε πολύ καλά με τα χέρια μας μέχρι να έχουμε μια μαλακή ζημη. Τοποθετούμε τη ζύμη πάνω σε μια λαδόκολλα, καλύπτουμε με άλλη μια λαδόκολλα και ανοίγουμε με έναν πλάστη. Κόβουμε μπισκότα με κουπ πατ και μεταφέρουμε τα μπισκότα μας στο ταψί. Προθερμαίνουμε τον φούρνο στους 160° C στον αέρα και τα ψήνουμε για περίπου 10 με 12 λεπτά. Για την κρέμα ζωγραφικής 1 ασπράδι αυγού χτυπάμε πολύ καλά μέχρι να αφρατεψει και στην συνέχεια προσθέτουμε 160 γρ κοσκινισμενη ζάχαρη άχνη και το χτυπάμε για άλλα 2 λεπτά.

# data[].attributes.headline
Τα χριστουγεννιάτικα μπισκότα της Ραφαηλίας! 

# data[].attributes.subject
Τα χριστουγεννιάτικα μπισκότα της Ραφαηλίας! 

# data[].attributes.body
Χριστουγεννιάτικα μπισκότα – Υλικά:

500 γραμμ. αλεύρι για όλες τις χρήσεις

1 κ.τ.γ Μείγμα μπαχαρικών (κανέλα σκόνη, μοσχοκάρυδο τριμμένο, τζίντζερ σκόνη, γαρίφαλο σκόνη)

300 γραμμ. καστανή ζάχαρη

1 αυγό

1 κουταλιά του γλυκού Μπέικιν Πάουντερ

1 κουταλιά του γλυκού κακάο

2 στικ βανίλια

½ ξύσμα από πορτοκάλι

20 γραμμ. χυμό από πορτοκάλι (2 κ.σ)

1 πρέζα αλάτι

250 γραμμ. Βούτυρο

ΕΚΤΕΛΕΣΗ :

1. Χτυπάμε ελαφρά το βούτυρο (σε θερμοκρασία δωματίου) με την ζάχαρη, τα αυγά, το αλάτι, το χυμό και το ξύσμα από το πορτοκάλι και τελευταίο το αλεύρι όπου μέσα του, έχουμε ρίξει το μείγμα μπαχαρικών, τις βανίλιες, το κακάο, το μπέικιν, και τα έχουμε ανακατέψει πολύ καλά και ετοιμάζουμε μια ζύμη.

Αφήνουμε τη ζύμη να ξεκουραστεί για μισή ώρα περίπου. Ανοίγουμε φύλλο πάχους 2 εκ. σε ελαφρώς αλευρωμένη επιφάνεια, κόβουμε διάφορα χριστουγεννιάτικα σχήματα, τα τοποθετούμε σε χαρτί ψησίματος και ψήνουμε στον αέρα σε προθερμασμένο φούρνο στους 160 – 170 για 20 λεπτά.

# data[].attributes.headline
Το Μπισκοτοσπιτο του Δημητρη (η ζυμη γίνεται και τέλεια μπισκότα!)

# data[].attributes.subject
Το Μπισκοτοσπιτο του Δημητρη (η ζυμη γίνεται και τέλεια μπισκότα!)

# data[].attributes.body
Συστατικα:

900 γρ. αλεύρι γ.ο.χ.

1 κ.γ. μαγειρική σόδα

1/2 κ.γ. μπέικιν πάουντερ

4 κ.γ. τζίντζερ, σκόνη

4 κ.γ. κανέλα, σκόνη

1 1/2 κ.γ. τριμμένο γαρίφαλο

1 κ.γ. πιπέρι , τριμμένο

1 κ.γ. αλάτι

225 γρ. βούτυρο

200-300 γρ. καστανή ζάχαρη

2 αυγά, μεσαία

300 γρ. μέλι

καραμέλες, για διακόσμηση

Χτυπάμε τη ζάχαρη με το βούτυρο στο μίξερ μέχρι να αφρατέψει πολύ καλά!

Ανακατεύουμε το αλεύρι με τα υπόλοιπα στερεά συστατικά και τα βάζουμε σε ένα μπολ.  Προσθέτουμε εν τω μεταξύ στο μίξερ ένα ένα τα αυγά και στο τέλος το μέλι.

Βάζουμε και το μείγμα του αλευριού στο μίξερ αλλά ανακατεύουμε για πολύ λίγο μέχρι όσο να ανακατευτούν καλά τα υλικά. Χωρίζουμε σε 4 μέρη και βάζουμε σε σελοφάν στο ψυγείο για τουλάχιστον μία ώρα για να σφίξει το μείγμα.

Ανοίγουμε με τη βοήθεια επιπλέον αλευριού τη ζύμη σε φύλλο πάχους 3-4 χιλιοστών ανάμεσα σε δύο λαδόκολλες και κόβουμε με τη βοήθεια του πατρόν τα σχέδια του σπιτιού. Μεταφέρουμε τα κομμάτια σε ταψιά στρωμένα με λαδόκολλες.

Ψήνουμε σε προθερμασμένο φούρνο στους 180ο C για 12-14 λεπτά. Αφήνουμε να κρυώσουν σε σχάρα.

Με τη βοήθεια Royal icing κολλάμε τα κομμάτια του σπιτιού μεταξύ τους πάνω σε μια βάση ή ένα ξύλο κοπής. Χρησιμοποιούμε αρκετά μεγάλη ποσότητα της "κόλλας" μας και αφήνουμε να στεγνώσει λίγο για να συνεχίσουμε με τη διακόσμηση.

Στη συνέχεια έχοντας royal icing μέσα σε κορνέ διακοσμούμε το σπιτάκι μας και το κάνουμε ακόμα πιο όμορφο χρησιμοποιώντας καραμελάκια, μαρσμάλοους, κομμάτια σοκολάτας κτλ.

# data[].attributes.headline
Τα μπισκότα το

# data[].attributes.body
Τα μπισκότα του Νικόλα

ΥΛΙΚΑ ΣΥΝΤΑΓΗΣ

500 γραμμ. αλεύρι για όλες τις χρήσεις

1 κ.τ.γ Μείγμα μπαχαρικών*

300 γραμμ. καστανή ζάχαρη

1 αυγό

1 κουταλιά του γλυκού Μπέικιν Πάουντερ

1 κουταλιά του γλυκού κακάο

2 στικ βανίλια

½ ξύσμα από πορτοκάλι

20 γραμμ. χυμό από πορτοκάλι (2 κ.σ)

1 πρέζα αλάτι

250 γραμμ. Βούτυρο

*

ΕΚΤΕΛΕΣΗ ΣΥΝΤΑΓΗΣ

Μείγμα μπαχαρικών: κανέλα σκόνη, μοσχοκάρυδο τριμμένο, τζίντζερ σκόνη, γαρίφαλο σκόνη (όλα από μία κουταλιά του γλυκού.

Τα ανακατεύουμε πολύ καλά

χρησιμοποιούμε μόνο μια κουταλιά του γλυκού στην συνταγή

# data[].attributes.headline
Κουραμπιέδες της Ασημίνας

# data[].attributes.subject
Κουραμπιέδες της Ασημίνας

# data[].attributes.body
Υλικά

200γρ βούτυρο σε θερμοκρασία δωματίου

200γρ φυτίνη σε θερμοκρασία δωματίου

3 βανίλιες

4-4 ½ φλ. αλεύρι

½ φλ. άχνη ζάχαρη

*προαιρετικά 1 φλ. αμύγδαλα ανάλατα & ψημένα

Εκτέλεση

Ζυμώνουμε με τα χέρια όλα τα υλικά (εκτός από τα αμύγδαλα) μέχρι να γίνει μια αφράτη και ομοιόμορφη ζύμη. Αν χρειαστεί προσθέτουμε λίγο αλεύρι. Φτιάχνουμε μικρά μπαλάκια και τα βάζουμε σε ταψί με λαδόκολλα. Αν θέλουμε να βάλουμε αμύγδαλα, δημιουργούμε με το δάχτυλό μας μια λακουβίτσα στα μπαλάκια και τοποθετούμε τα αμύγδαλα μέσα. Ψήνουμε στους 180ο C για 25'-30'. Μόλις κρυώσουν λίγο και είναι χλιαροί, τους ρίχνουμε σε ένα μπολ με άχνη ζάχαρη και ανακατεύουμε προσεκτικά για να μη σπάσουν. Τους αφήνουμε εντελώς να κρυώσουν σε ταψί έναν-έναν και στο τέλος πασπαλίζουμε ξανά με άχνη ζάχαρη.

# data[].attributes.headline
Χριστουγεννιάτικα μπισκότα βουτύρου - Ασημίνα

# data[].attributes.subject
Χριστουγεννιάτικα μπισκότα βουτύρου - Ασημίνα

# data[].attributes.body
Υλικά

430γρ. αλεύρι

½ κ.γ. αλάτι

226γρ. βούτυρο ανάλατο σε θερμοκρασία δωματίου

200γρ. ζάχαρη

1 μεγάλο αυγό

1 κ.σ. εκχύλισμα βανίλιας

½ κ.γ. μπείκιν πάουντερ

Εκτέλεση

1.       Ανακατεύουμε το αλεύρι με το μπέικιν και το αλάτι  σε ένα μπολ και το αφήνουμε στην άκρη.

2.       Χτυπάμε το βούτυρο με τη ζάχαρη στον κάδο του μίξερ για περίπου 5 λεπτά.

3.       Σε ένα μικρό μπολάκι ανακατεύουμε το αυγό με την βανίλια. Το αδειάζουμε σταδιακά σε 3 δόσεις μέσα στον κάδο του μίξερ και συνεχίζουμε το χτύπημα για ένα λεπτό ακόμη.

4.       Χαμηλώνουμε την ταχύτητα του μίξερ και προσθέτουμε σταδιακά σε 3 δόσεις το μείγμα με το αλεύρι.

5.       Μόλις δημιουργηθεί μια ενιαία ζύμη, σταματάμε το μίξερ και αφαιρούμε τη ζύμη από τον κάδο.

6.       Πιέζουμε τη ζύμη ώστε να γίνει επίπεδη και την τυλίγουμε με μεμβράνη.

7.       Βάζουμε τη ζύμη στο ψυγείο για τουλάχιστον 2-4 ώρες ή για 30 λεπτά στην κατάψυξη.

8.       Προθερμαίνουμε το φούρνο στους 190oC.

9.       Μόλις περάσει ο απαραίτητος χρόνος, βγάζουμε τη ζύμη από το ψυγείο και την ανοίγουμε με έναν πλάστη.

10.   Κόβουμε τα μπισκότα μας με τη βοήθεια κουπ πατ και τα τοποθετούμε σε ταψί με λαδόκολλα.

11.   Βάζουμε το ταψί στο ψυγείο και 10 λεπτά ή στην κατάψυξη για 5 λεπτά.

12.   Ψήνουμε για 10-11 λεπτά, μέχρι να χρυσαφίσουν στις άκρες.

13. Τα αφήνουμε να κρυώσουν καλά πάνω σε σχάρα για να σφίξουν.

# data[].attributes.headline
Τα μπισκότα που έφτιαξε η Γεωργία μαζί με το Νεκτάριο, την Ηλέκτρα, την Αλκμήνη και την Ισμήνη!

# data[].attributes.subject
Τα μπισκότα που έφτιαξε η Γεωργία μαζί με το Νεκτάριο, την Ηλέκτρα, την Αλκμήνη και την Ισμήνη!

# data[].attributes.body
Η συνταγή είναι αγγλική της θείας Πολίνας και για αυτό την έχουμε μόνο στα αγγλικά:

2 and 1/4 cups (281g) all-purpose flour (spooned & leveled), plus more as needed for rolling and work surface

1/2 teaspoon baking powder

1/4 teaspoon salt

3/4 cup (170g) unsalted butter, softened to room temperature

3/4 cup (150g) granulated sugar

1 large egg, at room temperature

2 teaspoons pure vanilla extract

1/4 or 1/2 teaspoon almond extract

For Decorating

Royal Icing or Easy Glaze Icing

Assorted sprinkles

Instructions

Whisk the flour, baking powder, and salt together in a medium bowl. Set aside.

In a large bowl using a handheld or a stand mixer fitted with a paddle attachment, beat the butter and sugar together on high speed until completely smooth and creamy, about 2 minutes. Add the egg, vanilla, and almond extract (if using) and beat on high speed until combined, about 1 minute. Scrape down the sides and up the bottom of the bowl and beat again as needed to combine.

Add the dry ingredients to the wet ingredients and mix on low until combined. Dough will be a bit soft. If the dough seems too soft and sticky for rolling, add 1 more Tablespoon of flour.

Divide the dough into 2 equal parts. Place each portion onto a piece of lightly floured parchment paper or a lightly floured silicone baking mat. With a lightly floured rolling pin, roll the dough out to about 1/4-inch thickness. Use more flour if the dough seems too sticky. The rolled-out dough can be any shape, as long as it is evenly 1/4-inch thick.

Lightly dust one of the rolled-out doughs with flour. Place a piece of parchment on top. (This prevents sticking.) Place the 2nd rolled-out dough on top. Cover with plastic wrap or aluminum foil, then refrigerate for at least 1-2 hours and up to 2 days.

Once chilled, preheat oven to 350°F (177°C). Line 2-3 large baking sheets with parchment paper or silicone baking mats. Carefully remove the top dough piece from the refrigerator. If it’s sticking to the bottom, run your hand under it to help remove it—see me do this in the video below. Using a cookie cutter, cut the dough into shapes. Re-roll the remaining dough and continue cutting until all is used. Repeat with 2nd piece of dough. (Note: It doesn’t seem like a lot of dough, but you get a lot of cookies from the dough scraps you re-roll.)

Arrange cookies on baking sheets 3 inches apart. Bake for 11-12 minutes or until lightly browned around the edges. If your oven has hot spots, rotate the baking sheet halfway through bake time. Allow cookies to cool on the baking sheet for 5 minutes then transfer to a wire rack to cool completely before decorating.

Decorate the cooled cookies with royal icing or easy cookie icing. Feel free to tint either icing with gel food coloring. See post above for recommended decorating tools. No need to cover the decorated cookies as you wait for the icing to set. If it’s helpful, decorate the cookies directly on a baking sheet so you can stick the entire baking sheet in the refrigerator to help speed up the icing setting.

Enjoy cookies right away or wait until the icing sets to serve them. Once the icing has set, these cookies are great for gifting or for sending. Plain or decorated cookies stay soft for about 5 days when covered tightly at room temperature. For longer storage, cover and refrigerate for up to 10 days.

# data[].attributes.headline
Χριστουγεννιάτικα μπισκότα βανίλιας του Κωνσταντίνου

# data[].attributes.subject
Χριστουγεννιάτικα μπισκότα βανίλιας του Κωνσταντίνου

# data[].attributes.body
150 γραμ. βούτυρο

1,5 φλυτζάνι τσαγιού ζάχαρη

3 αυγά

3/4 φλυτζάνι τσαγιού γάλα

1/2 σακουλάκι μπέικιν

2 βανίλιες

1/2 κουταλάκι σόδα

Ξύσμα από ένα λεμόνι και ένα πορτοκάλι

Αλεύρι που φουσκώνει μόνο του

Λιώνουμε το βούτυρο και το ενώνουμε με το γάλα. Χτυπάμε τα αυγά και τα ενώνουμε με το βούτυρο και το γάλα. Ανακατεύουμε όλα τα στερεά μαζί και ενώνουμε τα δύο μίγματα. Πλάθουμε με τα χέρια έως ότου να μη κολλάει η ζύμη. Ψήνουμε στους 180 βαθμούς στον αέρα και 15 με 17 λεπτά.

# data[].attributes.headline
ΤΑ ΧΡΙΣΤΟΥΓΕΝΝΙΑΤΙΚΑ ΜΠΙΣΚΟΤΑ ΤΗΣ ΒΑΓΙΑΣ😍

# data[].attributes.subject
ΤΑ ΧΡΙΣΤΟΥΓΕΝΝΙΑΤΙΚΑ ΜΠΙΣΚΟΤΑ ΤΗΣ ΒΑΓΙΑΣ😍

# data[].attributes.body
200 γρ. καστανή ζάχαρη

1 κ.γ. τζίντζερ σε σκόνη

2 πρέζες τριμμένο γαρίφαλο

1/2 κ.γ. κανέλα

ξύσμα πορτοκαλιού από 1 πορτοκάλι

1 πρέζα αλάτι,

50 γρ. Σταφίδες

1 κ.γ. εκχύλισμα βανίλιας

350 γρ. αλεύρι γ.ο.χ.

1 κ.γ. κοφτό μπέικιν πάουντερ

2 αυγά, μέτρια

100 γρ. τρουφα

Για το σερβίρισμα

κουβερτούρα λιωμένη

Τρούφα

Εκτέλεση:

Προθερμαίνουμε τον φούρνο στους 180°C στον αέρα.

Τοποθετούμε ένα φύλλο λαδόκολλας σε ένα ταψί, και το αφήνουμε στην άκρη.

Βάζουμε σε ένα μπολ το βούτυρο και τη ζάχαρη, και ανακατεύουμε με ένα κουτάλι.

Προσθέτουμε το τζίντζερ, το γαρίφαλο και την κανέλα, και συνεχίζουμε το ανακάτεμα μέχρι να δημιουργήσουμε μια πάστα.

Ρίχνουμε το ξύσμα πορτοκαλιού, το αλάτι, τις σταφίδες και το εκχύλισμα βανίλιας, και ανακατεύουμε.

Βάζουμε σε ένα δεύτερο μπολ το αλεύρι και το μπέικιν πάουντερ, ανακατεύουμε με ένα κουτάλι, και τα ρίχνουμε στο πρώτο μπολ.

Προσθέτουμε τα αυγά και τις σταγόνες κουβερτούρας, και ανακατεύουμε καλά με τα χέρια μας, φορώντας γάντια, μέχρι να ομογενοποιηθούν όλα τα υλικά.

Χωρίζουμε με ένα κουτάλι ή με ένα σκουπ παγωτού το μείγμα σε 18-20 μπισκότα, και μεταφέρουμε τα μισά στο ταψί, αφήνοντας κενό μεταξύ τους.

Πιέζουμε ελαφρώς τα μπισκότα με τα χέρια μας, μεταφέρουμε το ταψί στον φούρνο, και ψήνουμε για 15 λεπτά στην πάνω σχάρα.

Αφαιρούμε το ταψί από τον φούρνο, και αφήνουμε τα μπισκότα στην άκρη να κρυώσουν.

Επαναλαμβάνουμε την ίδια διαδικασία και για τα υπόλοιπα μπισκότα.

Τοποθετούμε ένα νέο φύλλο λαδόκολλας στο ταψί.

Βουτάμε τα μπισκότα στη λιωμένη κουβερτούρα μέχρι τη μέση, πασπαλίζουμε με χριστουγεννιάτικα sprinkles, και τα ακουμπάμε στο ταψί.

Μεταφέρουμε το ταψί στην κατάψυξη για 1-2 λεπτά, ώστε να σταθεροποιηθεί η κουβερτούρα με την τρούφα και σερβίρουμε.